Publication: Magyar Közlöny
Issue: MK-2003-111 (Year: 2003, Number: 111)
Era: 1990-2004
Section: Melléklet a 25/2003. (IX. 26.) OM rendelethez
Paragraph Index: 1210

2. Pszichológiai, szociálpszichológiai alapismeretek VIZSGASZINTEK TÉMÁK Középszint Emelt szint A pszichológia alapfogalmai Értékelje a pszichológiatanulás jelentõségét példák segítségével a felelõsségteljes szakmaválasztás szempontjából. Legyen tisztában a lelki jelenségek és a személyiség organikus alapjaival. Ismerje az egyéni tulajdonságok és a környezeti hatások dinamikus kölcsönhatásait néhány fontos képesség és tulajdonság (intelligencia, temperamentum, személyiségvonások) esetében. Osztályozza megadott szempont alapján a lelki jelenségeket. Ismerje az emberi érzékelés és észlelés legfontosabb sajátosságait. Mutassa be a pszichológiai módszerek alkalmazásának lehetõségét a gyakorlatban. Különböztesse meg a megismerési folyamatok általános és speciális jellemzõit példákkal illusztrálva. Ismertesse a pszichológia tárgyát. Jelölje meg helyét a tudományok rendszerében. Mutassa be kialakulásának történetét, fõbb képviselõit, alap és alkalmazott tudományait, vizsgálati módszereit. Legyen tisztában vele, hogy melyek a legfontosabb megismerõ funkciók, ismerje az emlékezés fajtáit, a gondolkodás stratégiáit, a fogalomalkotás menetét, az intelligencia jellemzõit, a motiváció alapjait, a motiváció szociális motívumait, az érzelmek kifejezõdését, az érzelmekhez kötõdõ lelki jelenségeket. VIZSGASZINTEK TÉMÁK Középszint Emelt szint Személyiség-lélektan Ismertesse az egyén, egyéniség, karakter fogalmakat. Definiálja a személyiség fogalmát, sorolja fel összetevõit. Ismerje fel, hogy, hogy a személyiséget a biológiai tényezõk és a környezeti nevelési hatások együttesen, egymással szoros kölcsönhatásban határozzák meg. Ismerje a humanisztikus személyiségelméletet. Értelmezze a jellem fogalmát. Sorolja fel az érett személyiség kritériumait. Értelmezze a személyiségzavar fogalmát példák segítségével. Mutasson rá a személyiség-definíciók sokaságára. Mutassa be a személyiségalakulás folyamatát, az érett személyiség kritériumait. Soroljon fel személyiségvizsgáló módszereket. A fõbb személyiségelméletek lényege, fõ képviselõi. Fejlõdéslélektan Határozza meg az érés és fejlõdés törvényszerûségeit. Ismertesse a különbözõ életkori szakaszok pszichikus jellemzõit. Legyen tisztában a szenzomotoros és a kognitív képességek fejlõdésének legfontosabb állomásaival. Legyen a tudatában annak, hogy az emberi élet és fejlõdés mindig társas környezetben zajlik, ismerje a fontosabb társas hatásokat (azonosulás, szociális tanulás). Legyen tisztában azzal, hogy miben hasonlít, és miben különbözik egymástól az emberi és állati tanulás. Ismerje a csoportszervezõdés és -mûködés alapelveit, a tömegjelenségek (pánik, divat, rohamszerû cselekvés) pszichológiai sajátosságait. A beszéd és a kommunikáció Legyen tisztában a nyelvnek az emberi társadalomban betöltött szerepével, ismerje a verbális és nem verbális kommunikáció néhány válfaját. Jellemezze a metakommunikáció fogalmát. Ismerje a kóros kommunikációs zavarokat, a kommunikációs gátakat és a kommunikációs zavarok leküzdésének módjait. Nevezze meg a kommunikációs zavarok okait. Mutasson rá a kommunikációban a kongruencia jelentõségére. Elemezze az interakció, a kommunikáció folyamatát, a verbális és nonverbális közlés viszonyát. Jellemezze a hatékony kommunikáció feltételeit. Ismerje a tömegkommunikáció néhány fontosabb sajátosságát, a mai társadalomban betöltött szerepét és hatásait. VIZSGASZINTEK TÉMÁK Középszint Emelt szint A társas érintkezés meghatározói Mutassa be konkrét példával a társas kapcsolatokban elõforduló társas helyzeteket és azok jellemzõit. Csoportosítsa és jellemezze az emberi kapcsolatokat segítõ és gátló tényezõket. Ismertesse a konfliktusok fajtáit, a hátterükben meghúzódó okok szerint. Mutasson rá az egyes konfliktuskezelõ stratégiák elõnyeire és hátrányaira. Értelmezze a konfliktusok szerepét az interperszonális kapcsolatokban. Elemezze a szereptanulás folyamatát saját szerepeibõl vett példákkal. Ismerje a csoportszervezõdés és -mûködés alapelveit, a tömegjelenségek (pánik, divat, rohamszerû cselekvés) pszichológiai sajátosságait. Az önismereti kerék és a Johari-ablak felhasználásával mutassa be az önismeret forrásait, a hiányos önismeret okait és következményeit. Mutassa be saját csoportélmény alapján a csoportmunka szabályait, a csoport fejlõdésének szakaszait. Értékelje saját csoportja norma és értékrendszerét. Mutassa be a csoport vizsgálatának módszereit. Lelki egészség és betegség Legyen tisztában azzal, hogy kulturálisan is meghatározott az, hogy egy társadalom bizonyos viselkedési formákat normálisnak vagy abnormálisnak tekint-e. Ismerje a testi és lelki egészség néhány különbözõfajta értelmezését. Legyen tudatában annak, hogy a lelki nehézségekkel meg kehet küzdeni, és ebben szakemberek segítségére lehet támaszkodni. Ismerje a devianciák, az antiszociális viselkedés és lelki betegségek legfontosabb fajtáit. Ismerje, hogy milyen társadalmi, családi-környezeti és örökletes tényezõk okolhatók a deviancia kialakulásáért. A lelki egyensúly megtartása Ismerje a stressz fogalmát, fajtáit, fiziológiai és pszichés megnyilvánulásait. Különböztesse meg a stresszt, a félelmet és a pánikot. Ismerje a lelki egészség fogalmát, összetevõit.

Source: https://magyarkozlony.hu/hivatalos-lapok/f8d2248bc5da94dfe70324705813759b5545f162/dokumentumok/330aa920c5aa78ed0d49fd10a97f40a01bef25d0/letoltes